Szabó Magda által barangolhatjuk be Debrecent - Debrecen hírei, debreceni hírek | Debrecen és Hajdú-Bihar megye hírei - Dehir.hu
2019. 02. 18. 02:59:34
Szabó Magda által barangolhatjuk be Debrecent
Szerző: MCDB | info@mcdb.hu Közzétéve: 2018.12.07. 18:23	| Frissítve: 2018.12.07. 18:23
Szabó Magda Debrecene – ezzel a címmel mutattak be rendhagyó művet a Libri könyvesboltban. A kötet egy sajátos útikalauz, amely a Szabó Magdához köthető debreceni helyszíneken vezeti végig az irodalomkedvelőket.
Az olvasókat gps koordináták, idézetek vezetik, de szerepelnek a könyvben ezelőtt még soha nem látott képek is. A kötetben szereplő 74 helyszín közé olyanok is bekerültek, amelyek újdonságként szolgálhatnak még a Kossuth-díjas írónő életművét ismerők számára is.
Keczán Mariann, a Tiszántúli Református Egyházkerület Múzeumának helyettes vezetője, a könyv szerkesztője elmondta: a kötet célja, kiszolgálni a Szabó Magda rajongókat, és megszólítani az iskolásokat.
- Irodalmi útikalauznak készült ez a kötet, és a Szabó Magda által megírt, leírt helyszíneket járja körbe. Aki beszél, az Szabó Magda, és a helyszíneket az ő szövegeiből vett idézetekkel hozzuk közelebb azokhoz, akik szeretnek sétálni a városban, és kíváncsiak arra, hogy egy-egy helyszín kötődik-e valamilyen alkotóhoz, jelen esetben Szabó Magdához - nyilatkozta a könyv szerkesztője.
Címkék: Szabó Magda, Útikalauz, Könyvbemutató